Martin Bangemann
Martin Bangemann (15. november 1934 – 28. juni 2022) var en tysk politiker, der var leder af FDP fra 1985 til 1988. Han var derudover Vesttysklands økonomiminister fra 1984 til 1988 og medlem af Forbundsdagen samt EU-kommissær.

Liv og karriere 

Bangemann blev født den 15. november 1934 i Wanzleben. Han studerede jura i Tübingen og München og blev dr.jur. i 1962 med afhandlingen Bilder und Fiktionen in Recht und Rechtswissenschaft. Han blev uddannet advokat i 1964. I 1963 sluttede han sig til FDP. Han arbejdede som advokat i Baden-Württemberg.

I 1972 blev han valgt til Forbundsdagen og blev kortvarigt generalsekretær for FDP.

Bangemann var medlem af Europa-Parlamentet fra 1973 til 1984. Fra 1975 til 1979 var han næstformand for  og 1979-1984 formand for samme. Derudover var han næstformand for Budgetudvalget fra 1978 til 1979.

Bangemann var den Tysklands økonomiminister fra 1984 til 1988. Problemer i hans embedsperiode inkluderede høj arbejdsløshed og stål-, kul- og værftskriser.

I 1988 blev Bangemann medlem af Europa-Kommissionen. Han var kommissær for det indre marked og industrielle anliggender i Delors-kommissionen fra 1989 til 1995. Han var derefter Kommissær for Industrielle anliggender, Information og Telekommunikationsteknologier i Santer-kommissionen fra 1995 til 1999.

Som kommissær ledede han en "højniveaugruppe", der udarbejdede rapporten Europe and the Global Information Society i 1994. Dette dokument indeholdt anbefalinger til Det Europæiske Råd om de foranstaltninger, Europa burde træffe vedrørende informationsinfrastruktur. Den blev kendt som "the Bangemann report" og påvirkede mange EU-politikker.

Derefter skiftede han fra europæisk politik til bestyrelsen for den spanske gruppe Telefónica. Bangemann drev også et konsulentbureau.

Han var gift og havde fem børn.

Bangemann døde af et hjerteanfald i sit hjem i Deux-Sèvres den 28. juni 2022, 87 år gammel.

Referencer 

Medlemmer af Europa-Parlamentet fra Tyskland
Europa-Kommissærer fra Tyskland
Politikere fra FDP